CELEX: C2007/235/46
Language: da
Date: 2007-10-06 00:00:00
Title: Sag T-313/07: Sag anlagt den 16. august 2007 — Cemex UK Cement mod Kommissionen

6.10.2007   
            
            
               DA
            
            
               Den Europæiske Unions Tidende
            
            
               C 235/25
            
         Sag anlagt den 16. august 2007 — Cemex UK Cement mod Kommissionen
   (Sag T-313/07)
   (2007/C 235/46)
   Processprog: engelsk
   Parter
   
      Sagsøger: Cemex UK Cement Ltd (Thorpe, Det Forenede Kongerige) (ved lawyers S. Tromans og C. Thomann, D. Wyatt, QC, og solicitor S. Taylor)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning af 12. juni 2007, som blev meddelt sagsøgeren den 21. juni 2007, og hvorved der blev givet afslag på den af Cemex UK Cement Limited indbragte klage over den nationale tildelingsplan for drivhusgasemission forelagt af Det Forenede Kongerige i overensstemmelse med Europa-Parlamentets og Rådets direktiv 2003/87/EF.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af en af Kommissionen truffet beslutning i skrivelse af 12. juni 2007, som sagsøgeren modtog den 21. juni 2007, om afslag på en af sagsøgeren indbragt klage over den nationale tildelingsplan for fase II af EU's handel med kvoter for drivhusgasemissioner forelagt af Det Forenede Kongerige i overensstemmelse med Europa-Parlamentets og Rådets direktiv 2003/87/EF (1).
   For Kommissionen for De Europæiske Fællesskaber indbragte sagsøgeren en klage over, at nedsættelsen af kvoten efter nævnte nationale tildelingsplan i forhold til sagsøgerens Rugby-værk — som sammen med det forhold, at sagsøgerens konkurrenter som følge heraf fik tildelt for høj en kvote — udgjorde ulovlig statsstøtte, hvilket ifølge sagsøgeren
   
               a)
            
            
               udgør en ulovlig forskelsbehandling af Rugby-værket, idet der ikke blev taget tilstrækkelig hensyn til længden af værkets indkøringsperiode, og idet kvotetildelingen til værket blev foretaget på grundlag af en emissionsperiode, som ikke gav et karakteristisk billede, hvilket myndighederne i Det Forenede Kongerige var klar over, og
            
         
               b)
            
            
               begrænser den frie etableringsret for sagsøgerens moderselskab Cemex España SA.
            
         Desuden var det ifølge sagsøgeren med urette, at Kommissionen ikke mente, at »førsteårsreglen« førte til støtte, der var uforenelig med fællesmarkedet, og følgelig at den afslog at iværksætte foranstaltninger efter artikel 88, stk. 2, EF. Sagsøgeren mener dermed, at Kommissionen med urette konkluderede, at den af Det Forende Kongerige på Rugby-værket anvendte kvotetildelingsmetode ikke udgjorde forskelsbehandling og var uforenelig med Kommissionens retningslinjer.
   
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32).